b"\n_START_ARTICLE_\nLlac Clear (Calif\xc3\xb2rnia)\n_START_SECTION_\nGeologia\n_START_PARAGRAPH_\nEl Llac Clear \xc3\xa9s de 31 km per 13 km al seu punt m\xc3\xa9s ample, amb una superf\xc3\xadcie de 17.719 hect\xc3\xa0rees i capacitat de 1.415 \xc3\x97 10\xe2\x81\xb9 m\xc2\xb3. La profunditat mitjana \xc3\xa9s de 8,2 m, i la seva m\xc3\xa0xima \xc3\xa9s de 18 m. Es troba a 405 m d'altitud i la temperatura mitjana de l'aigua \xc3\xa9s de 4\xc2\xa0\xc2\xb0C a l'hivern i 24\xc2\xa0\xc2\xb0C a l'estiu._NEWLINE_Un dels m\xc3\xa9s antics llacs d'Am\xc3\xa8rica del Nord, el Llac Clear va originar-se degut a una falla geol\xc3\xb2gica. El llac se situa en un bloc grandi\xc3\xb3s de pedra que lentament s'est\xc3\xa0 movent cap a la direcci\xc3\xb3 septentrional, a la mateixa velocitat que el llac s'omple de sediment. D''aquesta manera, l'aigua s'est\xc3\xa0 quedant m\xc3\xa9s o menys a la mateixa profunditat. Exemplars dels sediments del llac, recollides per ge\xc3\xb2legs del Servei Geol\xc3\xb2gic dels Estats Units en els anys 1973 i 1980, indicaren que el llac ha existit des de fa com a m\xc3\xadnim 480.000 anys. Alguns experts diuen que el Llac Mono, a l'est de la Sierra Nevada a Calif\xc3\xb2rnia, \xc3\xa9s m\xc3\xa9s antic que Llac Clear. Tot i aix\xc3\xad, mentre que la hist\xc3\xb2ria sediment\xc3\xa0ria del Llac Clear no \xc3\xa9s ininterrupida, els sediments del Llac Mono han estat interrupits per erupcions de la Long Valley Caldera i volcans associats._NEWLINE_La geologia del Llac Clear \xc3\xa9s ca\xc3\xb2tica, ja que hi ha nombroses falles presents i molts volcans \xe2\x80\x94el m\xc3\xa9s gran essent Mount Konocti\xe2\x80\x94 situats a la riba sud del llac.\n_START_SECTION_\nHist\xc3\xb2ria\n_START_PARAGRAPH_\nFa milers d'anys el Llac Clear era molt m\xc3\xa9s gran del que \xc3\xa9s ara, i inclo\xc3\xafa els Blue Lakes (al nord-oest de Llac Clear). Erupcions volc\xc3\xa0niques i esllavissades subseq\xc3\xbcents causaren el canvi de paisatge dram\xc3\xa0tic, separant Llac Clear dels Blue Lakes i del seu desgu\xc3\xa0s hist\xc3\xb2ric cap al Russian River._NEWLINE_Hi ha arque\xc3\xb2legs que creuen que la conca del Llac Clear ha estat ocupada per natius americans per, com a m\xc3\xadnim, 11.000 anys. Evid\xc3\xa8ncia d'aix\xc3\xb2 s'ha trobat al proper Borax Lake i a Rattlesnake Island a la part sud del llac. Peixos abundants i aus feren que el Llac Clear fos un oasi, fet que en comparaci\xc3\xb3 originava condicions radicals en les muntanyes del Nord de Calif\xc3\xb2rnia. L'esp\xc3\xa8cie nativa lavinia exilicauda fou en el passat tan abundant que milions d'aquests obstru\xc3\xafen els corrents en mesos secs. Quan els missioners espanyols arribaren a Calif\xc3\xb2rnia, trobaren que milers de natius americans vivien en la conca del Llac Clear \xe2\x80\x94principalment els pomo, yuki, wappo i alguns miwok._NEWLINE_Colonitzadors europeus comen\xc3\xa7aren a arribar al voltant del 1845. Freq\xc3\xbcentment abusaren i maltractaren als natius pomo. Un dels incidents m\xc3\xa9s notables va ser la massacre de Bloody Island de la primavera del 1850. Un gran nombre de pomo van ser fets esclau i van ser abusats pels colonitzadors Andrew Kelsey \xe2\x80\x94el nom del qual va donar nom al municipi de Kelseyville\xe2\x80\x94 i Charles Stone. Finalment els pomo revolataren i mataren a Kelsey i a Stone. Un contingent de l'Ex\xc3\xa8rcit dels Estats Units sota les comandes del General Nathaniel Lyon van arraconar a 200 pomo en una illa a Llac Clear, i van matar a la majoria \xe2\x80\x94incloses moltes dones i nens. El marcador hist\xc3\xb2ric de Bloody Island \xc3\xa9s a l'autovia California State Route 20, entre Upper Lake i Robinson Rancheria._NEWLINE_M\xc3\xa9s tard, els pomo van ser for\xc3\xa7ats a viure en petites \xc2\xabrancherias\xc2\xbb deixats de banda pel govern federal. Per la majoria del segle XX, els pocs pomo que quedaven havien de viure en aquestes reserves min\xc3\xbascules en pobresa. Ir\xc3\xb2nicament, avui dia els negocis que m\xc3\xa9s estan creixent al voltant del Comtat de Lake s\xc3\xb3n els casinos operats per quatre rancherias pomo, amb m\xc3\xa9s casinos planejats._NEWLINE_El Llac Clear s'usava com a base perif\xc3\xa8rica d'hidroavions de la Naval Air Station Alameda durant la Segona Guerra Mundial i durant els primer anys de la Guerra Freda. Els hidroavions podien amarar al Llac Clear quan les condicions d'aterratge eren insegures a la badia de San Francisco.\n_START_SECTION_\nContaminaci\xc3\xb3 de metalls pesants\n_START_PARAGRAPH_\nEl llac \xc3\xa9s molt contaminat de mercuri del proper Sulphur Bank Mercury Mine. La mina propera abandonada va ser declarada un lloc Superfund en la d\xc3\xa8cada del 1990 i encara est\xc3\xa0 sota neteja. El California Department of Fish and Game avui dia recomana que dones i nens limitin el seu consum de certs peixos del Llac Clear, degut a la pres\xc3\xa8ncia de metilmercuri en el llac.\n_START_SECTION_\nFauna\n_START_PARAGRAPH_\nLa conca del Llac Clear atreu grans quantitats de fauna, com aus aqu\xc3\xa0tiques, incloent-hi \xc3\xa0necs collverd, aechmophorus occidentalis, fotges, diverses esp\xc3\xa8cies d'oques, \xc3\xa0guiles peixateres, charadriinae, mergus i molts altres. Tamb\xc3\xa9 galls dindis, odocoileus hemionus columbianus, op\xc3\xb2ssums, buteo jamaicensis, aures, \xc3\xb3ssos rentadors i altres esp\xc3\xa8cies s\xc3\xb3n abundants. De vegades \xc3\xa9s vista l'esp\xc3\xa8cie en perill d'extinci\xc3\xb3 strix occidentalis caurina. El comtat t\xc3\xa9 una gran poblaci\xc3\xb3 de uapat\xc3\xad, recentment reintrodu\xc3\xafts despr\xc3\xa9s d'\xc3\xa9sser extingits pels humans locals fa una centena d'anys. Una gran col\xc3\xb2nia de pigarg americans s\xc3\xb3n trobats al cany\xc3\xb3 de Cache Creek._NEWLINE_En addici\xc3\xb3 als peixos natius lavinia exilicauda (chi en pomo), el llac alberga siluriformes, pomoxis, tortugues i altres esp\xc3\xa8cies de peixos natius, i tamb\xc3\xa9 perques americanes, truites comunes, i carpes. Les aig\xc3\xbces del llac tamb\xc3\xa9 tenen quantitats de schoenoplectus acutus i altres plantes rip\xc3\xa0ries comunament vistes en llacs californians, i tamb\xc3\xa9 les floracions de cianobacteris quan s'acaba l'estiu._NEWLINE_Les empinades muntanyes litorals a les vores de Llac Clear s\xc3\xb3n cobertes per extensos terrenys amb Arctostaphylos, chaparrals, herbes, arbusts, etc. Arbres comuns inclouen Quercus douglasii, Quercus lobata, Quercus wislizeni, arbutus menziesii, Quercus berberidifolia i, ocasionalment, sequoies i Lithocarpus densiflorus. Hi ha grans terrenys amb Pinus monticola en les elevacions m\xc3\xa9s altes del comtat. La gran forestaci\xc3\xb3 i el terreny dur d'aquesta part de Calif\xc3\xb2rnia ha contribu\xc3\xaft perqu\xc3\xa8 no es constru\xc3\xafssin grans seccions agr\xc3\xadcoles o de cases. A la part nord-est de Mount Konocti hi ha una \xc3\xa0rea densament emboscada, que localment \xc3\xa9s coneguda com a \xc2\xabBlack Forest\xc2\xbb (bosc negre) perqu\xc3\xa8 mai rep la llum del sol. Aquesta \xc3\xa0rea t\xc3\xa9 alguns avets Douglas en les parts m\xc3\xa9s altes._NEWLINE_A l'entrada de cada autovia cap al Comtat de Lake, hi ha senyals que a persones amb barques a no propagar Hydrilla en els llacs i les aig\xc3\xbces del comtat. Esfor\xc3\xa7os extensos han controlat les pres\xc3\xa8ncies d'hydrilla al llac Clear, tot i que podria tornar al comtat en qualsevol moment._NEWLINE_El llac Clear \xc3\xa9s popularment conegut per entom\xc3\xb2legs pel mosquit del llac Clear (Chaoborus astictopus) i pels controls d'aquest hist\xc3\xb2ricament. Aquesta esp\xc3\xa8cie d'insecte menys fa un quart de polzada i sembla un petit mosquit, per\xc3\xb2 aquest no mossega. El mosquit del Llac Clear neix en qualsevol moment del mar\xc3\xa7 al juny, depenent en la meteorologia. Abans de l'\xc3\xbas de pesticides en la d\xc3\xa8cada del 1940, el mosquit era tan abundant per les vores del llac a l'estiu que grans piles de mosquits morts van apar\xc3\xa8ixer sota de sem\xc3\xa0fors, simulant neu bruta. Els eixams de mosquits eren tan gruixuts que la gent conduint a les vores del llac van reportar que paraven cada quart de milla per a netejar els mosquits dels parabrises i llums dels seus cotxes per a poder veure, i vianants lligaven mocadors a les seves cares per a evitar inhalar els mosquits. El 1949, com a part d'un intent de promoure turisme i millorar l'economia local, el diclorodifenildicloroet\xc3\xa0 (DDD) va ser aplicat al llac en dosis grans per a erradicar els mosquits que feien que els turistes marxessin del llac. El tractament fou un \xc3\xa8xit en controlar els mosquits aquell any i per l'any seg\xc3\xbcent tamb\xc3\xa9, per\xc3\xb2 el 1953 la poblaci\xc3\xb3 de mosquits \xc2\xabressuscit\xc3\xa0\xc2\xbb, provocant una altra aplicaci\xc3\xb3 d'aquest el 1954. L'aplicaci\xc3\xb3 final de DDD al Llac Clear fou feta el 1957. Grans nombres d'Aechmophorus occidentalis foren trobats morts, els seus organismes contenien grans concentracions de DDD. Els efectes eren devastants per a l'ecologia local. Del 1962 al 1975 aplicacions m\xc3\xa9s cautes de parati\xc3\xb3 van ser fetes per a controlar la poblaci\xc3\xb3 de mosquits. Els mosquits encara estan al Llac Clear, per\xc3\xb2 en quantitats molt m\xc3\xa9s petites que en els anys 1940-1970. La poblaci\xc3\xb3 dels mosquits avui en dia \xc3\xa9s m\xc3\xa9s baixa a causa de les esp\xc3\xa8cies introdu\xc3\xafdes, Dorosoma petenense i Menidia beryllina, que competeixen amb els mosquits pel zoopl\xc3\xa0ncton \xe2\x80\x94el que majorit\xc3\xa0riament mengen els mosquits del Llac Clear.\n_START_SECTION_\nRecreaci\xc3\xb3\n_START_PARAGRAPH_\nAmb m\xc3\xa9s de 160 km de riba, el Llac Clear \xc3\xa9s un lloc popular per a amants dels esports aqu\xc3\xa0tics. Pesca, nataci\xc3\xb3, navegaci\xc3\xb3 en vela, windsurf, esqu\xc3\xad aqu\xc3\xa0tic, canotatge i navegar amb barques pr\xc3\xb2pies s\xc3\xb3n totes activitats populars, prim\xc3\xa0riament a l'estiu. Hi ha 11 rampes de llan\xc3\xa7ament gratu\xc3\xaftes i obertes per al p\xc3\xbablic. Hi ha individuals que poden llogar barques i altres a partir de negocis per tot el llac._NEWLINE_Hi ha llanxes pesqueres que es poden llogar degut a la gran poblaci\xc3\xb3 de fauna aq\xc3\xbc\xc3\xadfera. Hi ha nombroses botigues que v\xc3\xa9nen material pesquer i altres facilitats per a la pesca. Nombroses competicions pesqueres i derbis s\xc3\xb3n organitzades durant tot l'any._NEWLINE_Vinyes de l'\xc3\xa0rea amb sales de degustaci\xc3\xb3 inclouen Guenoc and Langtry Estates Vineyards and Winery, Ployez Winery, Steele Wines i Windhurst Vineyards."